Bultaco Pursang - Viquipèdia, l'enciclopèdia lliure\nSherpa S, Astro, Frontera\n← Métisse (1964-1968)\nLa Bultaco Pursang fou un model de motocicleta fabricat per Bultaco entre 1967 i 1981, dissenyat específicament per a la pràctica del motocròs. Al llarg de la seva vida comercial se'n produïren diverses versions en cilindrades variades (des dels 125 fins als 400 cc), per bé que les més populars foren les de 250 i 370 cc. Com a característiques generals a totes les versions, disposaven d'un motor de dos temps monocilíndric refrigerat per aire, bastidor de simple bressol, frens de tambor i amortidors de forquilla convencional davant i telescòpics darrere.\nDurant les dècades de 1960 i 1970, la Pursang fou una de les motocicletes de motocròs més ben valorades, ja que gaudia d'un motor fiable i potent i un xassís molt estable, oferint robustesa i grans prestacions. Seguint la filosofia de Bultaco, la moto es venia amb tots els avenços tècnics que havien provat en competició els pilots oficials de la marca, amb la qual cosa esdevenia una autèntica Curses-Client. Tot i que mai ningú no guanyà el Campionat del Món de motocròs amb aquesta motocicleta, sí que s'hi aconseguiren nombrosos campionats estatals i proves internacionals: pilots com ara Jim Pomeroy, Bengt Åberg o Harry Everts en foren els usuaris més famosos, arribant a guanyar-hi diversos Grans Premis (cal destacar que Pomeroy assolí amb una Pursang MK6 la primera victòria d'una moto catalana al mundial de motocròs: fou el 1973, al Circuit del Vallès).\n2.2 MK1 (Métisse)\n2.13 MK12 Everts\n3.2 500 i 125 cc\nLogotip històric de la Pursang, al dipòsit d'una MK15 125 de 1980\nFrancesc Xavier Bultó, fundador i amo de Bultaco, es va començar a interessar pel motocròs després d'haver-ne vist una cursa a Manresa en què hi corria el seu nebot Oriol Puig Bultó amb una Tralla 101 modificada (aquella cursa, disputada cap al 1959, fou guanyada per l'aleshores pilot de Derbi Pere Pi). Ja el 1960 aparegué la primera Bultaco específica per a aquella disciplina: la Sherpa S, una evolució molt bàsica de la Tralla 101 de carretera. De cara al I Motocross Internacional de Barcelona, que s'havia d'estrenar aquell mateix any al Circuit de Pedralbes, Bultó demanà al conegut especialista britànic Taylor Matterson que li enviés dos famosos pilots i constructors de motocicletes de motocròs, els germans Don i Dereck Rickman, pels quals havia preparat una Tralla amb motor de 175 cc. Els anglesos quedaren impressionats pel motor, però el xassís no els agradà. Tot i així, Don guanyà la cursa amb aquella moto i acordà amb Bultó que un cop tornat a Anglaterra prepararia als seus tallers de Hampshire un nou xassís per al motor Bultaco.\nLa moto resultant, apareguda el 1964, es batejà com a Métisse ("Mestissa" en francès) pel fet dels seus components d'orígens diversos. Ambdues parts tancaren un acord pel qual els Rickman muntarien motors Bultaco a les seves Métisse i les vendrien al Regne Unit, mentre Bultaco les fabricaria a Catalunya per a comercialitzar-les a la resta del món. Al començament aquella motocicleta es destinà al mercat europeu, mentre que la seva predecessora, la Sherpa S, es destinà a Nord-amèrica atès que la seva corba de motor s'adeia més als gustos d'aquell mercat.\nLes Métisse es començaren a vendre a partir de 1965, però d'encà de 1967 els Rickman es veieren desbordats per la demanda. Afegint-hi el fet que els anglesos i Bultó no es posaven d'acord amb aspectes de disseny (el xassís es trencava per dalt) i tècnics (els Rickman només volien tub Reynolds 431, mentre Bultó es conformava amb un de més econòmic) finalment Bultaco decidí dissenyar el seu propi xassís, creant un "simple bressol" en comptes del doble de la Métisse.\nAquella moto rebé el nom de Pursang ("Pura sang" en francès, en oposició a l'anterior "Mestissa", ja que es fabricà íntegrament per Bultaco). El nom se li acudí a Bultó, qui no va dubtar: «Bultaco no farà una mestissa, ans una pura sang!» Tot i trencar-se les relacions comercials amb els germans britànics, Don Rickman es decantà per a competir amb la Pursang en comptes de la Métisse, admetent elegantment que era millor que la seva.\nAssumint que les Métisse inicials foren la primera versió de la Pursang, i per tant els corresponia el distintiu MK1, les noves i autèntiques "Pura sang" es començaren a enumerar a partir de l'ordinal MK2. La primera MK2 de 1967, amb la seva innovadora silueta, encetà una nissaga que es va allargar fins al tancament de la fàbrica. Successivament, tot recollint l'herència de les competicions de cada temporada, entre 1968 i 1971 es llançaren al mercat les versions MK3, MK4 i MK5. Aquesta darrera adoptava ja formes arrodonides, seguint la moda de l'època. En aquells moments, la Pursang era la moto més venuda de la seva categoria.\nPosteriorment sortiren a la sèrie la MK6 (1973), fabricada en diverses cilindrades, i aquell mateix any també la MK7. El 1975 apareixia la MK8, que aportava moltes novetats (sobretot pel que fa a les suspensions i al sistema de frens). Entre els anys 1976 i 1979 es llançaren la MK9, MK10, MK11, MK12 (coneguda com a Everts per ser una rèplica de l'oficial de la marca pilotada per Harry Everts) i finalment la MK15, ja en el període de crisi de l'empresa.\nMétisse[a 1] 250 11 11.000.001 1964 1968 Groc\nMK2 250 42 42.000.001 1967 1968 Vermell\nMK3 250 48 48.000.001 1968 Vermell\nMK4 250 68 68.000.001 1969 1971 Vermell i argentat\nMK5 125 89 89.000.001 1971 1972 Vermell i blanc\n250 86 86.000.001 Vermell i blanc\n350 87 87.000.001 ?\nMK6 125 100 100.000.001 1972 1973 Vermell i blanc\n175 101 101.000.001 Vermell i blanc\n200 102 102.000.001 ?\n250 103 103.000.001 Vermell i blanc\n350 104 104.000.001 ?\nMK7 125 117 117.000.001 1973 1975 Vermell amb ratlla blanca\n175 118 118.000.001 1973 1974 ?\n200 119 119.000.001 ?\n250 120 120.000.001 Blau amb ratlla blanca\n360 121 121.000.001 Vermell amb ratlla groga\nMK8 125 144 144.000.001 1975 1976 Vermell amb ratlla argentada\n200 134 134.000.001 1974 1976 Vermell amb ratlla argentada\n250 135 135.000.001 Blau amb ratlla blanca\n370 136 136.000.001 Vermell amb ratlla groga\nMK9 125 162 162.000.001 1976 Vermell amb franja negra\n200 170 170.000.001 ?\n250 167 167.000.001 Blau\n370 168 168.000.001 Vermell\nMK10 125 194 194.000.001 1977 Groc amb franges vermelles\n200 200 200.000.001 Blau amb franges vermelles\n250 192 192.000.001 Blau amb franges argentada i vermella\n370 193 193.000.001 Vermell amb franges blanca i groga\nMK11 125 208 208.000.001 1977 1979 Blau amb franges vermelles\n250 206 206.000.001 Blau amb franges argentada i vermella\n250B 209 209.000.001 1979 ?\n370 207 207.000.001 1977 1979 Blau amb franges argentada i vermella\nEverts 250 219 219.000.001 1978 Blau\n370 220 220.000.001 Blau\nMK15 125 226 - 1980? Blau amb franges grogues\n250 222 222.000.001 1980 Blau amb franges grogues\n420 223 ? 1980 1981 Blau amb franges grogues\n↑ Malgrat no ser una Pursang, la Métisse en fou l'antecessora directa i es numerà com a MK1.\nTot i no ser encara una Pursang pròpiament dita, la Métisse co-fabricada amb els germans Rickman en fou l'antecessora directa i és considerada la primera Bultaco 100% de motocròs, havent estat anomenada de vegades Pursang-Métisse. Com a tal, li correspon l'ordinal MK1.\nBultaco Métisse 250cc de 1964\nId. Model 11\nNúm. Sèrie 11.000.001\nAnys 1964 - 1968\nCV 29 a 8.000 rpm\nCarburador AMAL 389\nLa primera Pursang, la Mk2, fou el primer model de motocròs concebut íntegrament per Bultaco. Respecte de la Métisse, era una moto completament nova, amb canvi de cinc velocitats, un dipòsit innovador i una part cicle molt millorada, adoptant unes suspensions desenvolupades per Bultaco de llarg recorregut (167 mm per a la forquilla del davant i 100 mm per a la del darrere). El carburador era un Amal 389/30/BM amb difussor de 30 mm i el motor, super-quadrat: 72 x 60 mm.\nPursang MK2 250cc de 1967\nId. Model 42\nNúm. Sèrie 42.000.001\nCV 34 a 8.000 rpm\nCarburador AMAL 30\nPneumàtic davant 3,00 x 19 i 3,00 x 21\nDomingo Gris amb la Pursang MK3 a San Isidro (Burgos) el 1969\n2a per la dreta: Pursang MK3 250cc (pintada com una MK4)\nId. Model 48\nNúm. Sèrie 48.000.001\nPneumàtic davant 3,50 x 19 i 3,00 x 21\nLa versió Mk4 representa un punt d'inflexió en l'evolució de les Pursang. El seu motor era més sofisticat que el dels models anteriors, dotat d'encesa de doble bugia per a millorar la resposta de l'accelerador i una carrosseria més estilitzada, tot i seguir el disseny general de les versions anteriors. Els gràfics també eren nous i s'iniciava un esquema de colors (combinació de vermell i argent) que es mantingué fins a la Mk6.\nPursang MK4 250cc de 1971\nId. Model 68\nNúm. Sèrie 68.000.001\nAnys 1969 - 1971\nCV 37,6 a 8.500 rpm\nPneumàtic davant 3,50 x 19 i 4.00 x 18\nPes en sec 100 kg\nDipòsit Vermell i argentat\nAmb la MK5 s'estrenaren dos nous cubicatges: 125 i 350cc, aquest darrer estrenat en competició el 1972. Pel que fa a la versió de 250cc, la MK5 era significativament diferent a les realitzacions anteriors, amb un motor més potent, frens més eficients i suspensió de més recorregut. A més a més, s'hi va treballar força en l'apartat del pes per tal de rebaixar-lo el màxim possible. D'altra banda, la carrosseria evolucionà estèticament, tot perdent les formes angulars i adoptant-ne unes de més arrodonides.\nId. Model 89 86 87\nNúm. Sèrie 89.000.001 86.000.001 87.000.001\nCC 124,98 244,29 326,03\nDiàmetre x Carrera 51,5 x 60 mm 72 x 60 mm 83,2 x 60 mm\nCompressió 14:1 12:1 10,5:1\nCV 24 a 10.000 rpm 35,2 a 8.000 rpm 32,2 a 7.000 rpm\nCarburador AMAL 30 AMAL 32 AMAL 36\nPes en sec 95 kg 96 kg 96 kg\nDipòsit Vermell i blanc, arrodonit ?\nLa MK6, força semblant estèticament a la MK5, va passar a la història en ser la que pilotava Jim Pomeroy quan guanyà la primera mànega del mundial de 1973, al Circuit del Vallès.\nPursang MK6 250cc de 1972\nId. Model 100 101 102 103 104\nNúm. Sèrie 100.000.001 101.000.001 102.000.001 103.000.001 104.000.001\nCC 124,98 174,77 196,04 244,29 326,03\nDiàmetre x Carrera 51,5 x 60 mm 60,9 x 60 mm 64,5 x 60 mm 72 x 60 mm 83,2 x 60 mm\nCompressió 14:1 14:1 13:1 12:1 10,5:1\nCV 25,4 a 10.000 rpm 30,1 a 9.000 rpm 31,2 a 9.000 rpm 36,3 a 7.500 rpm 39 a 7.000 rpm\nCarburador AMAL 627 AMAL 32 AMAL 32 AMAL 1036 AMAL 36\nPes en sec 95 kg 95 kg 95 kg 100 kg 102 kg\nDipòsit Vermell i blanc (7 litres) 7 litres Vermell i blanc\n(7 litres) 7 litres\nEl 1973, el fins aleshores desconegut Jim Pomeroy havia sorprès tothom en guanyar la primera cursa del Mundial, al Circuit del Vallès. La nova Pursang 250 MK7, apareguda l'any següent, anava pintada amb el mateix color blau que el del casc Bell de l'americà, incorporant també les seves característiques ratlles blanques al dipòsit. Aquella moto fou coneguda entre els simpatitzants de la marca com a Pomeroy Rèplica.\nId. Model 117 118 119 120 121\nNúm. Sèrie 117.000.001 118.000.001 119.000.001 120.000.001 121.000.001\nAnys 1973 - 1975 1973 - 1974\nCC 124,98 ? ? 244,29 352,14\nDiàmetre x Carrera 51,5 x 60 mm ? ? 72 x 60 mm 83,7 x 64 mm\nCompressió 14:1 ? ? 12:1 10,5:1\nCV 25,1 a 9.800 rpm ? ? 40,8 a 8.500 rpm 42,5 a 7.000 rpm\nCarburador AMAL 27 ? ? AMAL 36 AMAL 36\nPes en sec 88,5 kg ? ? 92 kg 95,5 kg\nDipòsit Vermell amb ratlla blanca ? ? Blau amb ratlla blanca Vermell amb ratlla groga\nDesenvolupada a finals de 1974, la MK8 es mantingué en catàleg fins al 1976. Poc després del seu llançament, el mateix 1974, n'aparegué una nova versió anomenada GP, amb el dipòsit més ample i angulós en comptes de l'inicial (encara arrodonit) i unes fenedures per a la suspensió anterior.\nBultaco Pursang MK8\nPursang MK8 250cc de 1974\nPursang MK8 GP 250cc de 1974\nId. Model 144 134 135 136\nNúm. Sèrie 144.000.001 134.000.001 135.000.001 136.000.001\nAnys 1975 - 1976 1974 - 1976\nCC 124,98 196,07 244,29 363,16\nDiàmetre x Carrera 51,5 x 60 mm 64,5 x 60 mm 72 x 60 mm 85 x 64 mm\nCompressió 14:1 13:1 12:1 11:1\nCV 24,5 a 11.000 rpm 24,5 a 7.000 rpm 34,3 a 8.500 rpm 40 a 6.500 rpm\nCarburador BING 28 AMAL 32 AMAL 36 AMAL 36\nPneumàtic darrera 4,00 x 18 i 4,50 x 18\nPes en sec 88,5 kg 95 kg 95,5 kg 95 kg\nDipòsit Vermell amb ratlla argentada Blau amb\nratlla blanca Vermell amb\nJim Pomeroy assolí el 1976, amb la MK9 250, el seu millor resultat al Mundial de motocròs: quart de la general, aconseguint de passada per a Bultaco el tercer lloc final al mundial de marques.\nBultaco Pursang MK9\nId. Model 162 170 167 168\nNúm. Sèrie 162.000.001 170.000.001 167.000.001 168.000.001\nCC 124,98 196,07 244,29 363,18\nCV 24,5 a 11.000 rpm 24,57 a 7.000 rpm 34,32 a 8.000 rpm 40,18 a 7.500 rpm\nCarburador BING 28 BING 32 BING 36 BING 36\nCanvi 6 velocitats 5 v. 5 v. 5 v.\nPneumàtic darrera 4,00 x 18 4,50 x 18 4,50 x 18 4,50 x 18\nPes en sec 89,5 kg ? 98,5 kg 98,5 kg\nDipòsit Vermell amb franja negra ? Blau Vermell\nLa MK10 aparegué un cop superat el primer conflicte laboral a l'empresa, preludi de la imminent crisi que la va fer entrar en fallida pocs anys després. En aquesta versió no hi havia canvis importants, tot i que se'n va millorar el rendiment general. La potència del motor s'augmentà gràcies a diverses modificacions en la termodinàmica. El bastidor, tot i mantenir el mateix disseny estructural, fou ara reforçat, especialment al voltant de la pipa de direcció.\nDe la MK10 se'n va derivar el 1977 una versió especial de Frontera, anomenada Gold Medal, que era més una motocicleta de motocròs matriculable que no pas una d'enduro estrictament parlant.\nAl mig: Pursang MK10 250 de 1977\nId. Model 194 200 192 193\nNúm. Sèrie 194.000.001 200.000.001 192.000.001 193.000.001\nCC 124,59 196,07 244,29 363,16\nDiàmetre x Carrera 54,2 x 54 mm 64,5 x 60 mm 72 x 60 mm 85 x 64 mm\nCompressió 15:1 13:1 12:1 10:1\nCV 24,5 a 11.000 rpm 24,5 a 7.000 rpm 37 a 8.500 rpm 41,37 a 7.500 rpm\nCarburador BING 32 BING 32 BING 36 BING 36\nFrens davant 125 mm ? 125 x 25 mm 140 mm\nFrens darrera 125 mm ? 140 x 30 mm 140 mm\nPes en sec 91 kg ? 99,5 kg 97,5 kg\nDipòsit Groc amb\nfranges vermelles Blau amb\nfranges vermelles Blau amb franges\nargentada i vermella\n(9,5 litres) Vermell amb franges\nblanca i groga\nLa MK11, tant el model de 250 cc com el de 370 cc, representà una important passa endavant dins la nissaga de les Pursang. Fou una rèplica fidel de les motos oficials i oferia, per primera vegada, un tub d'escapament de tipus "bufanda" i suspensions de llarg recorregut amb dipòsits de gas independents (concretament, els amortidors posteriors eren uns Betor inclinats a 45°). La moto era el fruit de la feina duta a terme dins el departament de curses per Ignasi Bultó, Toni Elías i Harry Everts.\nPursang MK11 250cc de 1978\nId. Model 208 206 209 207\nNúm. Sèrie 208.000.001 206.000.001 209.000.001 207.000.001\nAnys 1977 - 1979 1979 1977 - 1979\nCC 124,59 246,29 sense dades 363,18\nDiàmetre x Carrera 54,2 x 54 mm 70 x 64 mm s.d.[b 1] 85 x 64 mm\nCompressió 14:1 12:1 s.d. 10:1\nCV 24,5 a 11.000 rpm 37,4 a 8.500 rpm 34,32 a 8.000 rpm 40,18 a 7.500 rpm\n(1978: 42,69 CV)\nCarburador AMAL 28 AMAL 38 s.d. AMAL 38 i 40\nCanvi 6 velocitats 5 v. s.d. 5 v.\nPneumàtic darrera 4,00 x 18 4,50 x 18 ?\nFrens davant 125 mm 125 x 25 mm ? 140 mm\nFrens darrera 125 mm 140 x 30 mm ? 140 mm\nPes en sec 89,5 kg 99,5 kg ? 102 kg\nDipòsit Blau amb\n(8,5 litres) ? Blau amb franges\n↑ s.d.: Sense dades\nEl tret més característic de la MK12, rèplica de la que havia pilotat Harry Everts durant la temporada de 1978, era el seu dipòsit de plàstic i les noves plaques porta-número laterals, més endarrerides.\nDe la MK12 370 se'n va preparar més tard una versió matriculable, anomenada Mk12 370 TT, que tot i haver estat considerada com la darrera Frontera era en realitat una Pursang amb enllumenat i un silenciador més gros.\nBultaco Pursang MK12 Everts\nPursang MK12 250cc de 1978\nId. Model 219 220\nNúm. Sèrie 219.000.001 220.000.001\nCC 246,29 363,16\nDiàmetre x Carrera 70 x 64 mm 85 x 64 mm\nCompressió 11:1 10:1\nCV 38,83 a 8.700 rpm 42,24 a 8.000 rpm\nCarburador BING 38 BING 40\nFrens darrera 140 mm\nPes en sec 99 kg 102 kg\nDipòsit Blau (10,5 litres)\nAquella darrera Pursang muntava un revolucionari motor en el qual la marca havia dipositat les seves esperances de futur: entre altres avenços, disposava d'admissió per làmines, forquilla anterior telescòpica hidropneumàtica de 312 mm de recorregut i posterior oscil·lant amb amortidors de gas. Era una bonica màquina que no es va arribar a comercialitzar pels problemes de la firma, que portaren al seu tancament, i amb la qual Toni Elías va aconseguir el seu millor resultat internacional: el segon lloc en una mànega del Gran Premi d'Espanya de 250 cc de 1979, celebrat al Circuit del Vallès, a banda del Campionat d'Espanya d'aquell any (el darrer dels nombrosos títols estatals que aconseguí la Pursang).\nDe la MK15 se'n va derivar també una versió de Frontera per a enduro, anomenada Frontera Mk15 TT, que tot i haver-se presentat a la premsa no va arribar mai a la producció.\nPursang MK15 125cc de 1980\nPursang MK15 250cc de 1980\nId. Model 226 222 223\nNúm. Sèrie - 222.000.001 s.d.\nAnys 1980? 1980 1980 - 1981\nCC s.d. 246,30 s.d.\nDiàmetre x Carrera s.d. 70 x 64 mm s.d.\nCompressió s.d. 12:1 s.d.\nCV s.d. 39,56 a 7.260 rpm s.d.\nCarburador s.d. Bing 54 de 38mm s.d.\nCanvi s.d. 5 velocitats\nPneumàtic davant s.d. 3,00 x 21\nPneumàtic darrera s.d. 4,50 x 18 s.d.\nPes en sec s.d. 108 kg s.d.\nDipòsit Blau amb franges grogues\nEntre molts altres arreu del món, la Pursang guanyà 13 campionats d'Espanya de motocròs (que juntament amb 5 de guanyats amb models anteriors, en sumen 18 per a Bultaco), 7 de França, 4 de britànics i 1 d'Itàlia. Pel que fa al Campionat del Món, hi obtingué resultats destacats.\nTot seguit es relacionen aquells pilots que han obtingut punts al Campionat del Món de motocròs amb una Pursang al llarg de la història d'aquesta competició, detallats per cilindrada i any. S'hi indica la posició final obtinguda i el total de punts aconseguits per temporada. S'assenyala amb negreta la millor classificació final obtinguda a cada cilindrada.\nJean-Claude Laquaye amb la Pursang MK11 250 al Circuit del Vallès el 1978\nFou en la categoria dels 250 cc on les Pursang obtingueren els millors resultats internacionals.\n1962 17è Oriol Puig Bultó 3\n24è Don Rickman 2\n1963 14è Don Rickman 4\n30è Oriol Puig Bultó 1\n1964 11è Don Rickman 6\n19è Derek Rickman 3\n1965 9è Don Rickman 8\n17è Olle Pettersson 2\n1966 12è Marcel Wiertz 4\n12è Don Rickman 4\n23è Oriol Puig Bultó 2\n26è Malcom Davis 1\n1967 11è Jacky Wiertz 4\n24è Marcel Wiertz 2\n1968 12è Marcel Wiertz 6\n22è Don Rickman 2\n1969 7è Marcel Wiertz 31\n21è Don Rickman 10\n41è José Sánchez 1\n1970 18è Marcel Wiertz 6\n1971 14è Marcel Wiertz 13\n30è Malcom Davis 1\n1972 16è Marcel Wiertz 13\n22è Vic Allan 4\n31è Domingo Gris 1\n1973 7è Jim Pomeroy 71\n32è Marcel Wiertz 1\n1974 14è Jim Pomeroy 41\n15è Vic Allan 33\n23è Jo Lammers 12\n27è Malcom Davis 4\n1975 7è Jim Pomeroy 108\n20è Vic Allan 14\n26è Ivan Miller 5\n31è Erling Klinke 2\n35è Malcom Davis 1\n1976 4t Jim Pomeroy 104\n1977 4t Harry Everts 121\n1978 6è Harry Everts 126\n10è Jean-Claude Laquaye 43\n36è Toni Elías 1\n1979 18è Jim Pomeroy 25\n20è Toni Elías 19\n500 i 125 cc[modifica]\nEn les categories dels 500 cc (on Bultaco hi participava amb la Pursang 370) i dels 125 cc, els resultats obtinguts al mundial no varen ser tan destacats com en la dels 250 cc, en part perquè l'empresa esmerçava els màxims esforços en aquesta (més rendible comercialment). Tot i així, les Pursang hi varen protagonitzar també destacades actuacions, especialment en la categoria màxima.\nToni Elías amb la Pursang MK11 125 a Montgai, durant el GP d'Espanya de 1978\n1969 35è Serge Bacou 1\n1972 25è Serge Bacou 3\n1973 25è Paolo Piron 7\n32è Serge Bacou 4\n1974 9è Bengt Åberg 70\n35è Jean-Paul Mingels 2\n1975 7è Bengt Åberg 72\n15è Jean-Claude Laquaye 20\n20è Jean-Paul Mingels 12\n25è Arne Lodal 9\n1976 11è Bengt Åberg 47\n26è Jean-Claude Laquaye 7\n34è Ivan Miller 1\n1979 31è Vic Allan 2\n1973 Final 6è Jean-Paul Mingels 8\nGrup A 21è Dan Turner 12\nGrup A 38è Ken Zahrt 4\nGrup B 4t Jean-Paul Mingels 106\nGrup B 16è Ignasi Bultó 18\nGrup B 18è Domingo Gris 16\nGrup B 22è Hubert Guerin 9\n1974[c 1] 33è Gérard Giordanengo 11\n39è Luc Besohné 8\n48è Ignasi Bultó 5\n50è Jack Keese 5\n64è Bernard Pascual 2\n69è Léonard Fetz 1\n1975 23è Ignasi Bultó 9\n27è Marcel Wiertz 8\n39è Jordi Capapey 4\n1976 46è Christian Timmermans 3\n1977 39è Toni Elías 1\n1978 22è Toni Elías 8\n↑ 1,0 1,1 1,2 1,3 1,4 «Historia de Bultaco - Pursang.pdf» (PDF) (en castellà). tumotoverde.com, 11-02-2009. [Consulta: 15 novembre 2011].\n↑ 2,0 2,1 2,2 2,3 Herreros, Francisco; Aznar, José Luis. «1945: Cataluña». A: Historia del motociclismo en España (en castellà). Barcelona: RACC, 1998, p. 95, 100-101. ISBN 84-920886-5-6.\n↑ «Jim Pomeroy. International motocross champion» (en anglès). motorcyclemuseum.org. AMA. [Consulta: 15 novembre 2011].\n↑ 4,0 4,1 4,2 4,3 «From half-bred to thoroughbred» (en anglès). bultaco.es. [Consulta: 15 novembre 2011].\n↑ 5,0 5,1 5,2 5,3 5,4 5,5 5,6 5,7 Mas Godayol, Josep (Director). «Bultaco. Las purasangre». A: Dos Ruedas. Gran enciclopedia ilustrada de la moto (en castellà). Barcelona: Editorial Delta, 1980, p. 284-286 (vol. II). ISBN 84-85822-03-X.\n↑ Orengo, Joan Carles; Herreros, Francisco. «Bultaco Pursang MK2». A: Soler, Cristina (coord.). La moto catalana. 1905-2010, Història d'una indústria capdavantera (Guia de l'exposició del Museu de la Moto de Barcelona). Bassella: Fundació Museu de la Moto Mario Soler, agost 2011, p. 37. D.L. B 29846-2011.\n↑ 7,0 7,1 «Producció Bultaco des de 1959 fins a 1981». bultaco.org. [Consulta: 15 novembre 2011].\n↑ 8,0 8,1 8,2 «Historia de Bultaco. Guia Modelos Bultaco de Campo.pdf» (PDF) (en castellà). tumotoverde.com, 11-02-2009. [Consulta: 15 novembre 2011].\n↑ 10,0 10,1 «Metisse, 250 cc» (en anglès). bultaco.es. [Consulta: 15 novembre 2011].\n↑ «Bultaco Metisse – 1966 Pursang Mk1» (en anglès). earlyyearsofmx.com. [Consulta: 15 novembre 2011].\n↑ «Pursang Métisse» (en castellà). bultacosc.com. [Consulta: 25 novembre 2011].\n↑ 14,0 14,1 «Pursang Mk2, 250 cc» (en anglès). bultaco.es. [Consulta: 15 novembre 2011].\n↑ «Pursang MK3» (en castellà). bultacosc.com. [Consulta: 25 novembre 2011].\n↑ «M68 Bultaco Pursang Mk 4 250cc 1969» (en anglès). clubbultaco.com.au. [Consulta: 20 juny 2014].\n↑ «Pursang MK4» (en castellà). bultacosc.com. [Consulta: 25 novembre 2011].\n↑ «M86 Bultaco Pursang Mk 5 250cc 1971» (en anglès). clubbultaco.com.au. [Consulta: 20 juny 2014].\n↑ «Pursang MK5 125» (en castellà). bultacosc.com. [Consulta: 25 novembre 2011].\n↑ «Pursang MK5 250» (en castellà). bultacosc.com. [Consulta: 25 novembre 2011].\n↑ «Pursang MK5 350» (en castellà). bultacosc.com. [Consulta: 25 novembre 2011].\n↑ «M103 Bultaco Pursang Mk 6 250cc» (en anglès). clubbultaco.com.au. [Consulta: 20 juny 2014].\n↑ 23,0 23,1 Linati Bigas, Alejandro. «Marca: Bultaco. Modelo Pursang MK6». A: Iniciación al Moto-Cross, Trial y Todo-Terreno (en castellà). Barcelona: Editorial De Vecchi, SA, 1975, p. 49. ISBN 84-315-12210.\n↑ «Bultaco catálogo 1973 i» (JPG. Catàleg original de 1973 escanejat) (en castellà). lamaneta.net. [Consulta: 25 novembre 2011].\n↑ «Pursang MK6 350» (en castellà). bultacosc.com. [Consulta: 25 novembre 2011].\n↑ «Exposició: El dia que Jim Pomeroy va conquerir el Vallès». lacaixa.es. La Caixa, 24-02-2005. [Consulta: 15 novembre 2011].\n↑ 27,0 27,1 «Pursang Mk7, 250 cc» (en anglès). bultaco.es. [Consulta: 15 novembre 2011].\n↑ «Bultaco. Motos de Llegenda > Pursang MK8 GP - 250 cc - 1974» (PDF). museumoto.com. Museu de la Moto de Barcelona, 31-10-2014. [Consulta: 18 novembre 2014].\n↑ «JIm "Bimbo" Pomeroy» (en castellà). clubcemoto.blogspot.es, 09-05-2010. Arxivat de l'original el 2012-12-18. [Consulta: 11 novembre 2011].\n↑ «Pursang MK7 125» (en castellà). bultacosc.com. [Consulta: 25 novembre 2011].\n↑ «Pursang MK7 360» (en castellà). bultacosc.com. [Consulta: 25 novembre 2011].\n↑ Medina, Àlex. «Bultaco Pursang MK-8 (1973): Sangre azul» (en castellà). motofan.com, 03-02-2010. [Consulta: 15 novembre 2011].\n↑ «E Frank Lucas 75 r» (JPG. Catàleg original de 1975 escanejat) (en francès). lamaneta.net. [Consulta: 25 novembre 2011].\n↑ «Pursang MK8 200» (en castellà). bultacosc.com. [Consulta: 25 novembre 2011].\n↑ «Pursang MK8 250» (en castellà). bultacosc.com. [Consulta: 25 novembre 2011].\n↑ «Pursang MK8 360» (en castellà). bultacosc.com. [Consulta: 25 novembre 2011].\n↑ «Pursang MK9 125» (en castellà). bultacosc.com. [Consulta: 25 novembre 2011].\n↑ «Pursang MK9 250» (en castellà). bultacosc.com. [Consulta: 25 novembre 2011].\n↑ «Pursang MK9 370» (en castellà). bultacosc.com. [Consulta: 25 novembre 2011].\n↑ «M193 Bultaco Pursang Mk 10 370cc 1977» (en anglès). clubbultaco.com.au. [Consulta: 20 juny 2014].\n↑ Molinari, Giorgio; Alajmo, Gustavo; Galli, Roberto; Pasquino, Michele. «Bultaco Pursang 250». A: Moto Catalogo 1977'78 (en italià). Milà (Itàlia): Edizione A.I.D. S.p.A., 1977, p. 164. A.T. Milano 112 14-4-75.\n↑ 42,0 42,1 «Pursang MK10 125» (en castellà). bultacosc.com. [Consulta: 25 novembre 2011].\n↑ 43,0 43,1 «Pursang MK10 370» (en castellà). bultacosc.com. [Consulta: 25 novembre 2011].\n↑ 44,0 44,1 44,2 «Pursang Mk11, 370 cc» (en anglès). bultaco.es. [Consulta: 15 novembre 2011].\n↑ «M206 Bultaco Pursang Mk 11 250cc 1979» (en anglès). clubbultaco.com.au. [Consulta: 20 juny 2014].\n↑ «M207 Bultaco Pursang Mk 11 370 1979» (en anglès). clubbultaco.com.au. [Consulta: 20 juny 2014].\n↑ «Marca: Bultaco. Tipo: Pursang 125» (JPG. Revista Motociclismo - Catálogo 1977 escanejada) (en castellà). lamaneta.net. [Consulta: 19 gener 2015].\n↑ Molinari, Giorgio; Illeso, Franco; Galli, Roberto. «Bultaco Pursang 250/370». A: Moto Catalogo 1978'79 (en italià). Milà (Itàlia): Edizione A.I.D. S.p.A., 1978, p. 165. A.T. Milano 112 14-4-75.\n↑ «Pursang MK11 370» (en castellà). bultacosc.com. [Consulta: 25 novembre 2011].\n↑ 50,0 50,1 «Bultaco MK12 370 TT» (en castellà). ermevents.es, 2015. [Consulta: 20 abril 2015].\n↑ Molinari, Giorgio; D'Andrea, Alex; Galli, Roberto. «Bultaco Pursang MK 12 250/370». A: Moto Catalogo 1979 (en italià). Milà (Itàlia): Edizione A.I.D. S.p.A., 1979, p. 169. A.T. Milano 112 14-4-75.\n↑ «Bultaco Pursang MK12 370 modelo 220 "Everts"» (en castellà). motosclasicas.org. [Consulta: 15 novembre 2011].\n↑ «Pursang MK15 125 en Motos Rubio» (en castellà). tumotoverde.com. [Consulta: 15 novembre 2011].\n↑ «Toni Elías: "¡Casi no me lo puedo creer!"» (PDF) (en castellà). Hemeroteca. El Mundo Deportivo, 09-04-1979. [Consulta: 15 novembre 2011].\n↑ «Palmares du Mondial Mx 3» (en francès). memotocross.fr, 2012. [Consulta: 4 gener 2013].\nA Wikimedia Commons hi ha contingut multimèdia relatiu a: Bultaco Pursang\nPàgina dedicada a la Bultaco Pursang (anglès)\nPàgina amb totes les versions de Pursang produïdes per Bultaco (castellà)\nAplec de revistes d'època escanejades amb articles sobre la Bultaco Pursang (castellà)\nVídeo d'un pilot belga competint amb una Pursang MK11 cap al 1977 (francès)\nImatges de diverses versions de Pursang\nObtingut de «https://ca.wikipedia.org/w/index.php?title=Bultaco_Pursang&oldid=22071991»


El Centre de Recerques Mascançà presenta la sèrie documental “La memòria del Pla, 1931-1955” - VilaWeb\nEl Centre de Recerques Mascançà presenta la sèrie documental “La memòria del Pla, 1931-1955”\nEl Centre de Recerques del Pla d’Urgell Mascançà presenta, els tres primers dissabtes de juny (4, 11 i 18) al Centre Cultural de Mollerussa, «La memòria del Pla, 1931-1955». El projecte audiovisual està format per tres documentals que, a través de les vivències de veïns de la comarca, retrata tres períodes clau de la història contemporània al Pla d’Urgell: la Segona República, la Guerra Civil i els primers anys de franquisme.\nAquest treball de recuperació de memòria oral va començar el 2009 i fou pioner a la comarca. El dissabte, 4 de juny, a partir de les set de la tarda, es presentarà el projecte, es visionarà el documental sobre la Segona República (tràiler) i es farà un petit homenatge a les persones que han participat al projecte. El dissabte, 11. es projectarà el film sobre la Guerra Civil (tràiler) i dissabte, 18, el de la Postguerra (tràiler). L’entrada és lliure i gratuïta per a tothom.\nRecuperar i preservar la memòria oral\nEl treball és el fruit d’entrevistes a 60 persones diferents, de tots els municipis de la comarca, de diferents visions socials i tan homes com dones. Les persones entrevistades tenen en comú que formen part d’una àmplia generació nascuda entre finals dels anys deu i primers anys trenta, però sempre abans de la Guerra Civil. L’ha selecció s’ha fet a partir d’entrevistes que han anat des dels 30 minuts a les 3 hores.\nTres documentals, un fil històric del Pla d’Urgell\nEls documentals, de gairebé una hora de durada cadascun, donen veu a testimonis directes de fets com la proclamació de la Segona República al Pla d’Urgell, com es van viure les lluites socials i polítiques encetades arrel d’aquest període (com les del Canal d’Urgell o les dels mitgers), l’esclat de la Guerra Civil als pobles, com es va gestionar el període revolucionari o com era la vida amb el front de guerra ben a prop. Finalment, els testimonis expliquen com van viure els primers anys del nou règim franquista, la repressió, l’exili o la instauració del nou poder.\nL’equip que ha dut a terme tot el projecte està format per l’historiador Jordi Soldevila i la periodista Laia Soldevila i ha comptat amb la col·laboració de diversos tècnics audiovisuals. El documental ha comptat amb el suport del Memorial Democràtic en els seus inicis, posteriorment del ministerio de la Vicepresidencia espanyol i de la Diputació de Lleida. Diversos ajuntaments han col·laborat facilitant els contactes, així com persones a títol individual.\nLa memòria del Pla


Dembélé es torna a lesionar - XCatalunya.cat\nDembélé serà baixa els propers partits\nEl FC Barcelona ha emès un comunicat mèdic en què ha anunciat la baixa d’Ousmane Dembélé pels propers dies. El jugador francès pateix una elongació al semimembranós de la cuixa esquerra i encara és aviat per fer un pronòstic. Explica el mateix text que l'”evolució marcarà la disponibilitat”. El davanter havia jugat uns minuts davant del Dinamo de Kiev a Ucraïna quan sortia, precisament, d’una altra lesió.\nEl cas Dembélé comença a cansar als aficionats del Barça. Va ser fitxat com una gran estrella i juntament amb Coutinho va ser el jugador més car de la història del club. Gairebé sempre ha estat lesionat i ara s’acosta la data en què finalitza el seu contracte. El problema que té el FC Barcelona és que el fitxatge no està amortitzat i, a sobre, cobra molt diners. Per tant, qualsevol de les dues decisions són dolentes.\nSi renova i es queda, s’haurà de pactar un contracte a la baixa però que, igualment, serà alt. A més, res garanteix que la situació mèdica millori. Es pot donar la circumstància de seguir tenint un jugador semi-lesionat i amb un rendiment molt pobra. Si no renova, se’n va gratis i el Barça no ingressaria ni un euro a canvi.\nLa baixa se suma a la que vam conèixer fa uns dies del Kun Agüero. El jugador argentí estarà, com a mínim, tres mesos apartat dels terrenys de joc. És per això que es fa més necessària que mai la incorporació d’un davanter de garanties a partir de l’1 de gener.\nEl jugador del primer equip Ousmane Dembélé té una elongació al semimembranós de la cuixa esquerra. És baixa i l'evolució en marcarà la disponibilitat. pic.twitter.com/ibVKzn5WEw\nTags: Dembélé, lesió\n1 pensamiento sobre “Dembélé es torna a lesionar”\nRetroenllaç: El Barça cada vegada té més clar que haurà de fer això amb Dembélé - XCatalunya.cat


L’IDI organitza un fòrum d’inversió per facilitar la viabilitat de projectes empresarials\nL’IDI organitza una nova edició del Fòrum d’Inversió destinat a posar en contacte projectes emprenedors amb inversors que vulguin accedir a formar part del negoci. La trobada, que tendrà lloc el dia 18 de desembre en format en línia, té com a objectiu dinamitzar les inversions i facilitar la viabilitat de nous projectes empresarials que cerquen vies de finançament alternatives.\nUna de les novetats d’aquesta edició del Fòrum d’Inversió és que s’hi poden presentar projectes emprenedors de qualsevol àmbit, i no es limita a sectors industrials com els anys anteriors. Tot i així, es prioritzaran els projectes que compleixin els Objectius de Desenvolupament Sostenible (ODS) i que impulsin nous models de negoci relacionats amb l’economia circular, sostenibilitat, digitalització empresarial, transició energètica i millora del canvi climàtic. Així, hi podran participar fins a vuit empreses que tenguin entre dos i set anys de recorregut, que donaran a conèixer el seu projecte davant un públic de qualitat que els pot oferir bones oportunitats per impulsar el seu negoci. La data límit per a la inscripció al Fòrum d’Inversió és el dia 4 de desembre.\nPer tal de treure el màxim rendiment del Fòrum d’Inversió, l’IDI posa a disposició de les persones emprenedores i dels inversors una formació que, en el cas de les startups, se centrarà en accions per convertir l’empresa en una oportunitat de rendibilitzar els doblers. Per als inversors, els cursos es dedicaran a conèixer els criteris de selecció que s’han de seguir a l’hora de triar una startup per invertir, així com l’avaluació de la gestió de l’empresa, i el seguiment que se n’ha de fer. La formació començarà el dia 9 de desembre.\nS’ha de destacar que l’IDI compta ja amb experiència com a facilitador per posar en contacte projectes emprenedors amb possibles inversors, ja que aquest és el quart fòrum d’inversió que organitza. A les anteriors edicions hi varen participar un total de 25 empreses i startups que cercaven finançament per valor de 10 milions d’euros. A més, l’IDI va crear un club d’inversors que té com objectiu incentivar les inversions privades, així com oferir formació continuada i intercanvi d’experiències.


El meu primer Sant Jordi - Joviat\nEls nostres personatges Jan i Júlia no volen deixar de compartir un any més el Sant Jordi amb vosaltres. I com que aquest any no ens podem trobar al pati del Kursaal han decidit gravar-se des de casa seva. Una llegenda especial, per un Sant Jordi especial.\nEsperem que la gaudiu en família! Bon Sant Jordi a tothom!


2014 – Pàgina 3 – Centre d'Estudis del Maestrat\nEl CENTRE D’ESTUDIS DEL MAESTRAT col.labora a la VIII JORNADA D’ONOMÀSTICA\nEl CENTRE D’ESTUDIS DEL MAESTRAT col.labora a la VIII JORNADA D’ONOMÀSTICA dels dies 4 i 5 d’Abril de 2014, a VINARÒS. Organtizada per la Acadèmia Valenciana de la Llengua, (AVL), es celebrarà a Vinaròs, els propers diez 4 i 5 d’Abril de 2.014, la VIII JORNADA D’ONOMÀSTICA, Toponímia i Antroponímia de la Plana Alta, L’Alcalaten,…\n23 març, 2014 Jornades\nEl CENTRE D’ESTUDIS DEL MAESTRAT, col.labora en la publicació del llibre “PEÑISCOLA INEXPUGNABLE”, que es finança per VERKAMI. “Peñíscola inexpugnable”, es una nova publicació de la que es autor el membre de la Junta Directiva del CEM, Javier Hernández Ruano, i que cobreix cuatre segles de projectes i obres d’ingenieria militar en la fortalesa de…\nEl CEM publicarà en breu i distribuirà entre els seus socis, el número 91 del seu butlletí semestral. Aquest butlletí conté varies comunicacions presentades a les XIIIenes Jornades d’Estudi del Maestrat, celebrades a Càlig, la d’ Amat Bellés, titulada “Els ràfecs pintats del Maestrat”; la de Juan José Escrig, “Mètodes tradicionals de caça en Atzaneta…\n12 març, 2014 Novetats del CEM, Publicacions\nEL CENTRE D’ESTUDIS DEL MAESTRAT PARTICIPA EN LA TROBADA DE LES “TERRES DE CRUÏLLA”\nEL CENTRE D’ESTUDIS DEL MAESTRAT PARTICIPA EN LA TROBADA DE LES “TERRES DE CRUÏLLA” PER ELABORAR ELS ITINERARIS DEL 2014 El dia 8 de febrer passat, ens van trobar a Santa Bàrbera representants de molts Centres d’Estudis, Associaccions Culturals i altres entitats dedicades a la recerca i recuperació de la cultura de les Terres de…\n10 febrer, 2014 Trobades\n775 Aniversari de la Carta Pobla de Benassal\n775 Aniversari de la Carta Pobla de Benassal El passat tres de gener, a l’església de Benassal i a les 19:30 hores, es va fer l’acte commemoratiu del 775 aniversari de la Carta de Població, que dóna començament a tot una any de celebració de l’efemèride. Va presentar l’acte la regidora Mari Luz Monterde, que…\n13 gener, 2014 Actes\nCarta de Població de la Salzadella\n“Les cartes de població són les verdaderes partides de naixement dels nostres pobles i, per tant, deuríem de celebrar l’aniversari tots els anys, com ho fem, en major o menor mesura, les persones a nivell individual, perquè és un aconteixement que ha determinat el devenir dels pobles i dels seus pobladors” va dir el president…\n1 gener, 2014 Actes\nSuspensió de les XVII Jornades d’Estudi del Maestrat


Pink es va en topless per sortir a la natació familiar després d’haver apagat comentaris per evitar la mare - Pares Famosos\nPink es va en topless per sortir a la natació familiar després d’haver apagat comentaris per evitar la mare\nPink va publicar una foto atrevida amb la seva família que probablement hauria provocat controvèrsies al seu perfil d’Instagram, però no sentirà cap queixa. La cantant 'So What', de 39 anys, va publicar una foto de si mateixa nedant amb el marit Corey Hart i la seva filla Willow, mentre que en aquest moment sembla estar en topless. Els seus comentaris normalment tindrien alguns xambrots xiscant, però Rosa ha desactivat recentment la secció de comentaris a les seves fotos per evitar aquest drama.\nLa seva estratègia sembla estar treballant, ja que el tret encara va ser més de 448.000 vegades, incloses celebritats El bon lloc i Verónica Mars Estrella Kristen Bell aprovant.\n'Encara ho aconseguim', va encapçalar Pink a la foto.\nPink va prendre la decisió de tancar els seus comentaris després de posar-se en front permetent als seus fills jugar en un espai commemoratiu de l’Holocaust a Berlín. Pink, que era el seu jueu, es va veure enfadat per la crítica i va desaparèixer.\n'Per tots els comentaris; aquests dos fills són, en realitat, jueus, com jo i tota la família de les meves mares ”, va escriure Pink. “La persona que va construir això creia que els nens eren nens, i per a mi això és una celebració de la vida després de la mort. Si us plau, guardeu el vostre odi i el vostre judici.\nHart va publicar els seus propis comentaris en la memòria, mostrant que ell i la seva família van provocar la gravetat de la tragèdia històrica.


Scott Forstall, la camisa 2012-2017\nHan estat molts anys sense notícies sobre Scott Forstall. Va ser un dels vicepresidents d’Apple quan va sortir l’iPhone i l’iPad. Va deixar Apple el 2012. El juny del 2017 accepta una entrevista pública.\nEn aquesta entrevista, porta la mateixa camisa amb la qual el vam veure fa cinc anys en la conferència de desenvolupadors: Apple Worldwide Developers Conference, June 2012. Portar la mateixa camisa no té res d'especial, tots ho fem. Però les dates són significatives i la camisa té un disseny que no passa desapercebut. Probablement, és només una coincidència, potser ho analitzo massa tot plegat. En qualsevol cas, m'agradaria pensar que aquest és un petit signe que l'entrevista és un moment important per a ell. és davant d'una audiència d’entusiastes de la tecnologia, un altre cop.\nM'agrada la tecnologia i especialment Apple i estic content de saber coses d'ell. No conec tots els detalls de les relacions dintre d’Apple aquells dies. No prenc part ni a favor ni en contra de ningú. Només sé que va fer grans coses per a tota la gent que com jo ens estimem la tecnologia. M'agradaria tornar a veure'l solucionant grans problemes i canviant el món.\nPots veure més detalls i el vídeo de l'entrevista del 2017


La creació de productes de realitat virtual també és cosa de nens | Ràdio Sabadell\nLa creació de productes de realitat virtual també és cosa de nens\nUn dels participants al taller de realitat virtual/ Cedida Espai Cultura\n12.04.2017 12:06 Karen Madrid\nEls sabadellencs d'entre 10 i 16 anys tenen la possibilitat, aquests dies, de crear el seu propi producte de realitat virtual. L'Espai Cultura ofereix aquesta Setmana Santa tallers intensius per aprendre a crear videojocs o relats visuals a través d'aquesta tecnologia. La proposta, en marxa des d'ahir i fins dijous, s'emmarca dins de l'exposició de videojocs Press Start, per la qual ja han passat més de 4.000 persones des del mes de desembre.\nEl taller de realitat virtual té com a objectiu ensenyar a nens i joves el funcionament de programes gratuïts i senzills, disponibles a internet, per tal que res posi impediments a la seva creativitat. Els participants poden escollir si traslladen a la pantalla les idees que se'ls han acudit sobre videojocs o relats per tal que qualsevol ho pugui veure en un mòbil, una tablet o a través d'unes ulleres immersives. “Tot el que doni de si la seva creativitat es pot aplicar a la realitat virtual. Hi ha una mica de tot, perquè hem tingut la sort de comptar amb nens i nenes, tots amb els seus gustos i les seves diferències”, ha explicat a Ràdio Sabadell Mont Callarissa, programadora dels tallers i exposicions de l'Espai Cultura. Els participants del taller podran presentar les seves creacions durant la Nit dels Museus, el pròxim 20 de maig. Tot i això, els impulsors de la iniciativa confien que els nens i adolescents segueixin practicant amb aquesta tecnologia també a casa, com ha passat també en altres tallers: “Tots els tallers que fem amb plataformes d'internet, els nens s'aficionen a casa i ho fan ells mateixos. A vegades volen repetir el mateix taller per veure tot el que han après fent-ho pel seu compte”.\nEl taller de realitat virtual complementa l'exposició Press Start, que des del mes de desembre i fins el juliol mostra la història i evolució dels videojocs. Segons Callarissa, entre els 4.000 visitants registrats aquests mesos hi ha dos tipus de públic. D'una banda, l'infantil, tant a través d'escoles com a les tardes, gràcies a la curiositat dels nens per descobrir jocs antics. De l'altra, també l'han visitat adults nostàlgics per la tecnologia de la seva infantesa: “Tenim públic familiar que ve amb nens petits, però que han viscut aquests jocs i s'ho passen molt bé recordant les hores que hi dedicaven”.